Wikipedias mediearkiv, "Wikimedia Commons", er begyndt at tillade upload af filer i STL-formattet.
Med dette format kan man beskrive tre-dimensionelle modeller. 
Wikimedia Commons repræsenterer modellerne på forskellig måde. 
Udover download, kan man se modeller som billedfiler (PNG) og med den indbyggede STL-viewer kan man rotere og zoome modellerne.
Hvad kan man så bruge det til? 
I 2016 udgav Statens Museum for Kunst (SMK) højopløslige digitalisering af en håndfuld skulpturer fra Den Kongelige Afstøbningssamling, f.eks. Venus fra Milo.
Hidtil har vi haft begrænset mulighed for at udnytte sådanne interessante modeller i Wikipedia-sammenhænge, 
men med muligheden for at Wikimedia Commons nu kan modtage og gemme dem til brug i de forskellige Wikimedia-sammenhænge, herunder Wikipedia, kan vi få glæde af SMK's arbejde.
Alle 7 modeller som SMK udgav i 2016 fra deres side er nu uploadet til Wikimedia Common og har fået deres egen kategori: 
De har en pæn størrelse: fra 96 megabytes til 241 megabytes,
så download til brugerens browser tager et lille stykke tid.
## Henvisninger.
